CELEX: 62012CA0355
Language: da
Date: 2014-01-23 00:00:00
Title: Sag C-355/12: Domstolens dom (Fjerde Afdeling) af 23. januar 2014 — Nintendo Co. Ltd m.fl. mod PC Box Srl og 9Net Srl (anmodning om præjudiciel afgørelse fra Tribunale di Milano — Italien) (Direktiv 2001/29/EF — ophavsret og beslægtede rettigheder i informationssamfundet — begrebet »tekniske foranstaltninger« — beskyttelsesanordning — komplementerende udstyr og produkter, der er beskyttet — lignende komplementerende anordninger, produkter eller komponenter, der hidrører fra andre virksomheder — udelukkelse af enhver form for interoperabilitet imellem dem — disse tekniske foranstaltningers omfang — relevans)

29.3.2014   
            
            
               DA
            
            
               Den Europæiske Unions Tidende
            
            
               C 93/8
            
         Domstolens dom (Fjerde Afdeling) af 23. januar 2014 — Nintendo Co. Ltd m.fl. mod PC Box Srl og 9Net Srl (anmodning om præjudiciel afgørelse fra Tribunale di Milano — Italien)
   (Sag C-355/12) (1)
   
   (Direktiv 2001/29/EF - ophavsret og beslægtede rettigheder i informationssamfundet - begrebet »tekniske foranstaltninger« - beskyttelsesanordning - komplementerende udstyr og produkter, der er beskyttet - lignende komplementerende anordninger, produkter eller komponenter, der hidrører fra andre virksomheder - udelukkelse af enhver form for interoperabilitet imellem dem - disse tekniske foranstaltningers omfang - relevans)
   2014/C 93/12
   Processprog: italiensk
   
      Den forelæggende ret
   
   Tribunale di Milano
   
      Parter i hovedsagen
   
   
      Sagsøgere: Nintendo Co. Ltd, Nintendo of America Inc. og Nintendo of Europe GmbH
   
      Sagsøgte: PC Box Srl og 9Net Srl
   
      Sagens genstand
   
   Anmodning om præjudiciel afgørelse — Tribunale ordinario di Milano — fortolkning af artikel 6 i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (EFT L 167, s. 10), sammenholdt med 48. betragtning til samme direktiv — begrebet »tekniske foranstaltninger« — beskyttelsesordning, som udelukker alle former for interoperabilitet mellem på den ene side det apparat og det tilbehør, der er omfattet af beskyttelsen, og på den anden side lignende apparater og tilbehør, som ikke hidrører fra producenten eller fra dennes licenshavere — betydningen af den anvendelse som producenten har haft for øje med disse tekniske foranstaltninger
   
      Konklusion
   
   
               1)
            
            
               Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet skal fortolkes således, at begrebet »effektive tekniske foranstaltninger« i den forstand, hvori dette udtryk er anvendt i dette direktivs artikel 6, stk. 3, kan omfatte tekniske foranstaltninger, der hovedsageligt består i at udstyre ikke blot det medium, der indeholder det beskyttede værk, f.eks. et videospil, med en genkendelsesanordning for at beskytte det mod handlinger, som indehaveren af ophavsretten ikke har givet tilladelse til, men også det bærbare udstyr eller de konsoller, der skal sikre adgangen til disse spil og anvendelsen heraf.
            
         
               2)
            
            
               Det påhviler den nationale ret at undersøge, om andre foranstaltninger eller foranstaltninger, der ikke er installeret på konsollerne, kunne være mindre indgribende eller mindre begrænsende over for tredjemands aktiviteter, samtidig med at indehaverens rettigheder ville blive beskyttet på tilsvarende måde. Det er herved relevant at tage hensyn til bl.a. de relative omkostninger ved de forskellige slags tekniske foranstaltninger, tekniske og praktiske aspekter ved deres gennemførelse samt en sammenligning af disse forskellige slags tekniske foranstaltningers effektivitet i relation til beskyttelsen af indehaverens rettigheder, idet denne effektivitet dog ikke skal være absolut. Det tilkommer ligeledes den nationale ret at undersøge formålet med anordninger, produkter eller komponenter, der kan omgå de nævnte tekniske foranstaltninger. I denne forbindelse vil beviset for den brug, som tredjemand faktisk gør af disse, i lyset af omstændighederne i sagen, være særligt relevant. Den nationale ret kan bl.a. undersøge, hvor ofte disse anordninger, produkter eller komponenter faktisk anvendes under tilsidesættelse af ophavsretten, og hvor ofte de bruges til formål, der ikke krænker den nævnte ret.
            
         
      (1)  EUT C 295 af 29.9.2012.